William Leushner

William D. F. Leushner (født 27. november 1863 i Ontario i Canada død 25. oktober 1935 i Buffalo, New York) var en amerikansk skytter som deltok i de olympiske leker 1908 i London og 1912 i Stockholm.

Leushner ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Martin, Charles Winder, Ivan Eastman, Kellogg Casey og Charles Benedict. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Leushner skjøt totalt 430 poeng, samme som William Martin, som var de beste resultatene på det amerikanske laget. Fire år senere, under OL 1912 i Stockholm, vant han tre medaljer, en sølv og to bronsemedaljer, alle i lagskyting.

 OL-medaljer 
 1908  London – 16px|Gull Gull i skyting, armégevær lagskyting (USA)
 1912  Stockholm – 16px|Sølv Sølv i skyting, 100 meter løpende hjort, enkeltskudd, lagskyting (USA)
 1912  Stockholm – 16px|Bronse Bronse i skyting, 25 meter rifle, bevegelig mål, lagskyting (USA)
 1912  Stockholm – 16px|Bronse Bronse i skyting, 50 meter rifle, lagskyting (USA)

 Referanser 

 Eksterne lenker 


Kategori:Skyttere fra USA
Kategori:Olympiske mestere for USA
Kategori:Medaljevinnere under Sommer-OL 1908
Kategori:Deltakere for USA under Sommer-OL 1908
Kategori:Skyttere under Sommer-OL 1908
Kategori:Medaljevinnere under Sommer-OL 1912
Kategori:Deltakere for USA under Sommer-OL 1912
Kategori:Skyttere under Sommer-OL 1912
Kategori:Personer fra Buffalo
Kategori:Personer fra Simcoe County i Ontario
Kategori:Fødsler i 1863
Kategori:Dødsfall i 1935
Kategori:Olympiske medaljevinnere i skyting